Συντεταγμένες: 48°50′35″N 2°20′3″E﻿ / ﻿48.84306°N 2.33417°E﻿ / 48.84306; 2.33417

Το **Μουσείο Ζαντκίν** (Γαλλικά: Le musée Zadkine) είναι ένα παρισινό μουσείο αφιερωμένο στον ρωσικής καταγωγής γλύπτη Οσίπ Ζαντκίν (1890-1967), ο οποίος εγκαταστάθηκε στο Παρίσι το 1910. Το μουσείο βρίσκεται στο 6ο διαμέρισμα του Παρισιού και είναι ανοιχτό καθημερινά εκτός Δευτέρας. Ένα δεύτερο μουσείο με έργα του καλλιτέχνη υπάρχει επίσης στο χωριό Αρκ στο νομό Λοτ, όπου επίσης έζησε ο Οσίπ Ζαντκίν.

Το Μουσείο Ζαντκίν είναι ένα από τα 14 Μουσεία της Πόλης του Παρισιού, τα οποία έχουν συσταθεί την 1η Ιανουαρίου 2013 και τα διαχειρίζεται το δημόσιο διοικητικό ίδρυμα Παρίσι Μουσεία. Η είσοδος στο κοινό είναι ελεύθερη εκτός από τις περιόδους που φιλοξενεί εκθέσεις.

Παρουσίαση
----------

Το μουσείο δημιουργήθηκε από τη βούληση του Οσίπ Ζαντκίν να κληροδοτήσει στην πόλη του Παρισιού τα έργα του και το εργαστήριο που κατείχε στη οδό ντ'Ασάς από το 1928. Η σύζυγός του, Βαλεντίν Πρα, εκπλήρωσε αυτήν την επιθυμία του το 1978 και κληροδότησε όλη την περιουσία τους στην πόλη. Μετά τον θάνατό της το 1981, η οικία με το εργαστήριο περιήλθαν στην πόλη του Παρισιού και το μουσείο Ζαντκίν εγκαινιάστηκε στις 19 Απριλίου 1982. Στο μικρό σπίτι κοντά στον κήπο του Λουξεμβούργου, είναι συγκεντρωμένα τα γλυπτά και τα έργα του καλλιτέχνη σε χαρτί, από την περίοδο της νεότητάς του μέχρι τη συμμετοχή του στο κυβιστικό ρεύμα. Περιλαμβάνονται επίσης έργα της Βαλεντίν Πρα.

Το μουσείο περιλαμβάνει περίπου 300 γλυπτά, καθώς και σχέδια, φωτογραφίες και ταπετσαρίες. Από το 1995 το μουσείο παρουσιάζει επίσης 3 έως 4 εκθέσεις σύγχρονης τέχνης κάθε χρόνο.

Ο κήπος του μουσείου δημιουργήθηκε από τον τοπιογράφο Ζιλ Κλεμάν και φιλοξενεί έργα του γλύπτη, εμπνευσμένα από το δάσος και τα δέντρα.

Με την ευκαιρία της τριακοστής επετείου του και μετά από ένα χρόνο εργασιών ανακαίνισης, που το κατέστησαν προσβάσιμο σε όλους, το μουσείο άνοιξε ξανά στις 10 Οκτωβρίου 2012. Η νέα μουσειογραφία σχεδιάστηκε για να αντικατοπτρίζει πιο στενά το πνεύμα του εργαστηρίου.

Το μουσείο περιέχει επίσης έναν όμορφο κήπο, χωρίς χρέωση για είσοδο. Οι πλησιέστεροι σταθμοί μετρό είναι ο σταθμός Βαβέν και RER ο σταθμός Πορ-Ρουαγιάλ.

* Το μουσείο Ζαντκίν
* Ο κήπος του μουσείουΟ κήπος του μουσείου
* Θέα από τη βεράνταΘέα από τη βεράντα
* Η είσοδος με το άγαλμα του ΠρομηθέαΗ είσοδος με το άγαλμα του *Προμηθέα*
* Μία αίθουσα του μουσείουΜία αίθουσα του μουσείου

Παραπομπές
----------

1. ↑ . «parismusees.paris.fr/en». Αρχειοθετήθηκε από το πρωτότυπο στις 30 Αυγούστου 2018.
2. ↑ . «parisinfo.com/musee-monument-paris/71079/Musee-Zadkine».
3. ↑ . «salondesbeauxarts.com/musee-atelier-zadkine/».
4. ↑ . «culture.gouv.fr/Regions/Drac-Ile-de-France/Actualites/Rendez-vous-a-l-Atelier-2019/Musee-Zadkine».
5. ↑ . «europeforvisitors.com/paris/articles/musee-zadkine.htm».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο Ζαντκίν** |

* Το μουσείο Ζαντκίν (γαλλικά, αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 150985913
* ISNI: 0000 0001 0672 4112
* GND: 808438-5
* SUDOC: 029900964
* BNF: cb12142844r (data)
* ULAN: 500310644
* NKC: olak2014836489

 |

 |